Koordinatar: 31°48′N 35°9′E﻿

**Mevaseret Zion** (hebraisk מְבַשֶּׂרֶת צִיּוֹן) er ein forstad til Jerusalem i Israel. Mevaseret Zion består av to forskjellige bydelar, Maoz Zion og Mevaseret Yerushalayim—styrt under eit lokalt kommunestyre.

Mevaseret Zion ligg på ein fjellrygg 750 meter over havet, i utkanten av Jerusalem. Han ligg ti kilometer frå byen på begge sider av Jerusalem–Tel Aviv-vegen. Han har kring 22 800 innbyggjarar fordelt på 15 bydelar. Han er den rikaste kommunen per innbyggjar i Jerusalem distrikt.

Historie
--------

På grunn av den strategiske plasseringa går busetnaden i området som Mevaseret Zion ligg attende til antikken. Romarane bygde ei festning her, kalla Castellum.[*treng kjelde*] Krossfararane bygde ei borg over ruinane av denne festninga, Castellum Belveer, som det ikkje finst spor etter i dag. Belveer er nemnt i eit brev frå patriarken Heraklios, av Jerusalem, datert september 1187, der han skildra drapa på kristne « av sverdet til Mafumetus den vantru og den vonde tilbedaren hans, Saladin» og den arabiske erobringa av byen, som fekk namnet al-Qastal.

Under Palestinamandatet refererte britane til dette distriktet som «The Castle». Arabarane kalla det «al-Qastal», medan jødane kalla det «Hacastel».

Under Palestinakrigen i 1948 var det kampar her mellom arabarar og jødar som kjempa om å få kontroll over Qastal, som låg oppom hovudvegen mellom Tel Aviv og Jerusalem. Qastal byta hender fleire gonger i løpet av krigen. Vendepunktet kom då den arabiske kommandøren Abd al-Qadir al-Husayni vart drepen. Mange av arabarane forlet stillingane sine for å vere til stades i gravferda til al-Husayni i Al-Aqsa-moskéen fredag den 9. april. Same dag fall Qastal til Yishuv-styrkane, nesten heilt utan motstand.

Maoz Zion frå Castel nasjonalpark
Maoz Zion («Sionskansen») vart grunnlagd i 1951 for å huse nye emigrantar frå Irak, Kurdistan, Nord-Afrika og Iran, som hadde budd i ein ma'abara, eller transittleir, ved foten av Qastel. Mange var tilsette i det nærliggande steinbrotet Solel Boneh.

Mevaseret Yerushalayim vart oppretta aust for Ma'oz Zion i 1956 av jødiske emigrantar frå Nord-Afrika. Han låg på ein rygg nær våpenkvilelinja, nord for Motza. Innbyggjarane arbeidde i frukthagar i Arazimdalen.

I 1963 vart Maoz Zion og Mevaseret Yerushalayim slått saman til ein lokal kommune, som fekk namnet Mevaseret Zion. Namnet kjem frå Jesaja: «Sions gledebod» (Jesaja 40:9).

Mevaseret Zion vasstårn

Institusjonar og landemerke
---------------------------

Har'el kjøpesenter ligg ved inngangen til Mevaseret Zion. Den første McDonalds-restauranten som serverte kosher opna her i 1995.

Venskapsbyar
------------

* Det amerikanske flaggetWhite Plains i New York, (2004)
* Flagget til TysklandSankt Augustin i Tyskland (2001).

Kjelder
-------

* *Denne artikkelen bygger på «Mevaseret Zion» frå Wikipedia på engelsk, den 10. oktober 2014.*
	+ *Wikipedia på engelsk oppgav desse kjeldene:*

1. ↑
2. ↑  Denys Pringle (1997). *Secular buildings i krossfarar kongedømet Jerusalem : an archaeological gazetteer*. Cambridge: Cambridge University Press. s. 118. «No trace of any Frankish structures, despite contrary claims.»
3. ↑  Letters from the East: Crusaders, Pilgrims and Settlers in the 12th-13th Centuries, Keith Bate, Malcolm Barber, A.K. Bate
4. ↑  Institute of Jerusalem Studies
5. ↑  *Encyclopaedia Judaica*, «Mevasseret Zion», s. 1453
6. ↑  Observant have little appetite for Israel's kosher McDonald's
7. ↑  info@yiwp.org \*\* 135 Old Mamaroneck Road, White Plains, NY 10606 \*\* 914-683-YIWP

Bakgrunnsstoff
--------------

* Kommuneside (he)

| * v
* d
* e
Jerusalem distrikt |
| --- |
| Byar | Beit Shemesh**·** Jerusalem |  |
| Lokale kommunar | Abu Ghosh**·** Kiryat Ye'arim**·** Mevaseret Zion |
| Regionale kommunar | Mateh Yehuda |
| Sjå òg: | Stor-Jerusalem |


|  |  |
| --- | --- |
| Autoritetsdata | 
* VIAF
* GeoNames

 |